पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में कई मजदूरों के पास रोजगार नहीं बचा है। घर में राशन की किल्लत होने लगी है। शांतिनगर कच्ची बस्ती में एक एनजीओ ने मजदूर दिवस मनाते हुए जरूरतमंद परिवारों को राशन किट का वितरण किया। करीब 50 लोगों को खाने के सूखा सामान किट में था। इसमें मसाले भी शामिल है।
एक ख्वाहिश एजूकेशन फाउंडेशन एनजीओ ने शांतिनगर मदीना कॉलोनी में रहने वाले मजदूर परिवारों की जानकारी जुटाकर जरूरतमंद 50 परिवारों को बुलाया गया। परिवारों को इसमें कोविड 19 से बचाव के लिए घर में रहने, चेहरे पर मॉस्क लगाने की जानकारी दी गई। इसके बाद मजदूर परिवारों को मॉस्क के साथ ही राशन किट सौंपा गया।
एनजीओ संचालिका सुनीता चौधरी ने बताया कि चयनित परिवारो को आटे के पांच और दस किलो के पैकेट बांटे है। इसमें दाल और मसाले के पैकेट भी शामिल है। इस मौके पर मजदूरों ने कहा कि जन अनुशासन पखवाङे व वीकेन्ड कर्फ्यू तथा 3 मई से रेड अलर्ट अनुशासन की गाइड लाइन के दौरान उद्योग बंद होने से उनको रोजगार नही मिलने की चिन्ता सता रही है।
मौजूद एनजीओ के प्रतिनिधियों ने कहा कि हर मुश्किल दौर को मिलजुलकर गुजारेंगे। किसी भी परिवार को खाने से लेकर जरूरत की चीज में कोई परेशानी नहीं होने देंगे। सरकार की ओर से दी जा रही सहायता दिलाने का प्रयास भी करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn